open-index/open-wikipedia-markdown huggingface dataset:
Henri Jeanson

**Henri Jules Louis Jeanson** (6. maaliskuuta 1900 Pariisi, Ranska – 6. marraskuuta 1970 Équemauville, Ranska) oli ranskalainen lehtimies, kirjailija ja käsikirjoittaja.  

Henri Jeanson syntyi Pariisissa vuonna 1900 opettajan ja kansantaloustieteen professorin Jules Jeansonin perheeseen. Hänen äitinsä Marie Perret oli kotiäiti. Hänen isänsä kuoli tuberkuloosiin kun Jeanson oli vain 4-vuotias. Hänen kaksi vuotta myöhemmin alkanut koulunkäyntinsä ei sujunut vaikeuksitta, ja hänen kerrotaan olleen hankala oppilas, joka osoitti uhmakkuutta auktoriteetteja vastaan.

Hän alkoi kirjoittamaan kolumneja ja arvosteluja *La Bataille* -sanomalehteen 1917. 1920-1930-luvuilla hän työskenteli sanomalehdille *Journal du peuple*,* Hommes du Jour* ja *[[Le Canard enchaîné]]*, tehden toimittajan lisäksi töitä myös reportterina, haastattelijana ja elokuvakriitikkona. Ensimmäisen elokuvakäsikirjoituksensa hän teki vuonna 1932 ilmestyneeseen elokuvaan *[[Le Jugement de minuit]]*. Sodan lähestyessä Jeanson joutui vaikeuksiin kirjoitettuaan pasifistisia artikkeleita. Hän sai töitä päätoimittajana Ranskan antautumisen jälkeen, mutta joutui saksalaisvastainen linjansa vuoksi nopeasti vankilaan. Hän vapautui muutaman kuukauden jälkeen ja jatkoi työskentelyä anonyymisti elokuvien dialogin käsikirjoittajana. Sodan jälkeen hän jatkoi toimittajana ja elokuvakäsikirjoittajana. Hän lopetti käsikirjoittamisen vuonna 1965 haluten keskittyä muistelmiensa kirjoittamiseen. Hän kuoli marraskuussa 1970, muutama kuukausi ennen muistelmiensa julkaisemista.

Hänen elokuvakäsikirjoituksiinsa lukeutuvat muun muassa Pépé le Moko (1937), Viattomuus on murhattu (1951) ja Elin päivästä päivään (1958).

## Lähteet
Petri Huru

**Petri Juhani Huru** (s. 19. syyskuuta 1966 Pori) on suomalainen perussuomalaisia edustava poliitikko, Porin kaupunginvaltuutettu ja kansanedustaja. Toukokuussa 2019 ilmoitettiin, että hän nousee eduskuntaan varasijalta Laura Huhtasaaren tultua valituksi europarlamenttiin. Hurun edustajantoimi alkoi 2. heinäkuuta 2019. Hän on siviiliammatiltaan palomies-sairaankuljettaja.

## Vaalimenestys

Eduskuntavaaleissa 2019 Huru sai 3954 ääntä Satakunnan vaalipiirissä ja ylsi varasijalle.

Huru valittiin vuoden 2023 vaaleissa eduskuntaan 6 208 äänen äänisaaliilla Satakunnan vaalipiiristä.

## Näkemykset
### Arvot
Huru sijoittuu vaalikonevastausten perusteella poliittiseen keskustaan tai keskusta-oikeistoon. *[[Yle]]n* vaalikoneessa Huru sijoittuu arvoasteikolla vahvasti konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Hurun näkemykset ilmentävät kansalliskonservatismia (TAN).

HS:n vaalikoneeseen Hurun antamissa näkemyksissä korostuu voimakkaimmin kansalliskonservatiiviset mielipiteet. HS:n vaalikoneen perusteella Huru on eduskunnan vähiten vihreä kansanedustaja kaudella 2023–2027.

## Lähteet

## Aiheesta muualla
*Eduskunta: Petri Huru
*
Marguerite Renoir

**Marguerite Renoir** (o.s. **Houllé**; 22. heinäkuuta 1906 – 12. heinäkuuta 1987) oli ranskalainen elokuvaleikkaaja. Hän oli Jean Renoirin avopuoliso vuosina 1930–luvulla.

Marquerite Houllé aloitti uransa Pathén elokuvastudiolla Joinville-le-Pontissa filminvärittäjäharjoittelijana vuonna 1921. Kertomansa mukaan hän teki ensimmäiset elokuvaleikkauksensa samana vuonna. Houllé tapasi Renoirin ensimmäisen kerran vuonna 1927, jolloin Renoirin ensimmäinen vaimo Catherine Hessling näytteli pääosaa Alberto Cavalcantin elokuvassa *[[La P’tite Lili]]*, jonka Houllé myös leikkasi. Renoir oli pienessä sivuroolissa samassa elokuvassa. Houllé ja Renoir tekivät ensimmäisen kerran yhteistyötä kaksi vuotta myöhemmin, kun Houllé leikkasi Renoirin seitsemännen elokuvan *[[Le Bled]]* (1929). Heistä tuli rakastavaiset vuoteen 1939 saakka. Houllé otti Renoirin nimen, vaikka pari ei mennyt koskaan naimisiin. 

Marguerite Renoir avioitui myöhemmin oopperalaulaja Adolphe Mathieun kanssa, mutta he hakivat eroa vuonna 1948. Eroa odottavan pariskunnan välille syttyi kotiriita, joka äityi väkivaltaiseksi ja Renoir ampui miestään viisi kertaa itsepuolustukseksi. Mathieu oli väkivaltaisen miehen maineessa ja oli yrittänyt kuristaa vaimoaan. Renoir pidätettiin, mutta päästettiin kuukauden kuluttua vankilasta syytteistä vapautettuna. Välikohtaus tavoitti lehtien etusivut, mutta Renoir palasi pian töihin tehden yhteistyötä Jacques Beckerin, Luis Buñuelin ja Jean-Pierre Mockyn kaltaisten elokuvaohjaajien kanssa. 

## Lähteet
Suolalehtijalkainen

**Suolalehtijalkainen** (*Artemia salina*) on alkeellinen äyriäinen. Se kasvaa 8–10&nbsp;mm pitkäksi, joskus jopa 15&nbsp;mm. Aikuiset yksilöt ovat väriltään kalpean vaaleanpunaisia, vaaleanvihreitä tai läpinäkyviä. Niiden ruumis koostuu noin 20 jaokkeesta.

Suolalehtijalkaiset elävät luonnossa lämpimien alueiden suolajärvissä. Toukkia ja aikuisia yksilöitä käytetään akvaariokalojen ja sammakkoeläinten ravintona.

## Lähteet

## Aiheesta muualla
Shut Up (Kelly Osbournen albumi)

**Shut Up** on Kelly Osbournen esikoisalbumi, joka julkaistiin vuonna 2002. Epäonnistumisen ja sen seurauksena tapahtuneen Epic Recordsilta pudotuksen jälkeen albumi julkaistiin uudelleen vuonna 2003 nimellä *Changes*, jossa oli hänen ja hänen isänsä Ozzyn cover Black Sabbathin kappaleesta "”Changes”. Albumi tunnetaan myös cover-versiosta Madonnan kappaleesta ”Papa Don’t Preach”. 

Myöhemmin Osbourne hylkäsi albumin sanomalla: ”Levy-yhtiöni ajatteli: 'Oho, hän on todella cool. Hän on *[[The Osbournes]]issa*. Haluamme tehdä levytyssopimuksen ja tehdä hänellä rahaa'. Mutta albumi oli paska... tunnuin olevani vain toinen Lindsay Lohan, Ashlee Simpson, Avril Lavigne, ja se ei vain ole kuka minä olen.”  

## Vastaanotto
*Shut Up* sai ristiriitaisen vastaanoton arvostelijoilta. *[[People (lehti)|Peoplen]]* mukaan ”tarvitaan paljon enemmän kuin oikea sukutaulu ja oikea hiustenleikkaus, jotta voidaan tehdä uskottavaa punk rockia.”  Albumi oli myynyt Yhdysvalloissa 155 000 kappaletta syyskuun 11. päivään 2003 mennessä Nielsen SoundScanin mukaan.  Suomessa Soundin mukaan albumi oli ”pitkästyttävää ja vasemmalla kädellä sutaistua keskitien rockia, jossa ei artistin tunnetusti ärhäkästä persoonasta ole jälkeäkään”.

## Kappaleet
Kaikki kappaleet ovat säveltäneet Kelly Osbourne ja PowerPack, ellei toisin mainittu.

# 
# 
# 
# 
# 
# 
# 
# 
# 
# 
# 
# 

### Vuoden 2003 painos
# 
# 
# 
# 
# 

## Kokoonpano
;Muusikot
* Kelly Osbourne – laulu, laulujärjestelyt 
* Chris Goercke – rummut 
* Mike ”Beans” Benigno – basso 
* Marc Russell – kitarat 

;Tuotanto
* Thomas R. Yezzi – tuottaja
* Marc Russell – tuottaja
* Ric Wake – tuottaja
* JD Andrew – tekniikka
* Andy Manganello – tekniikka
* Jim Annunziato – tekniikka
* Juan Francisco – tekniikka
* Eric Sanicola – tekniikka
* Dave Scheuer – tekniikka
* Thomas R. Yezzi – äänittäjä, miksaaja
* Vladimir Meller – masteroija
* Mark Weiss – valokuvaaja

## Lähteet
Thongloun Sisoulith

**Thongloun Sisoulith** (; s. 10. marraskuuta 1946) on laosilainen poliitikko. Laosin nykyinen presidentti ja Laosin kansan vallankumouksellisen puolueen pääsihteeri 2021 lähtien. Ennen presidenttiyttä Thongloun oli Laosin pääministeri 20. huhtikuuta 2016 – 22. maaliskuuta 2021.

Sisoulith on suorittanut tohtorin tutkinnon kansainvälisten suhteiden historiasta Moskovassa vuonna 1984.

## Lähteet
Wear

**Wear** [ˈwɪər] on noin 97 kilometriä pitkä joki, joka virtaa County Durhamin kreivikunnassa ja laskee Pohjanmereen.

Wear saa alkunsa Penniinien pohjoishuipuilta läheltä Wearheadin kylää. Aluksi se virtaa vuolaana Weardalen halki. Saavutettuaan County Durhamin itäosien alavat maat se levenee ja syvenee ja laskee lopulta mereen Sunderlandin kohdalla. Aikaisemmin jokisuu sijaitsi etelämpänä Hartlepoolin lähistöllä, mutta uoma on siirtynyt aikojen kuluessa pohjoisemmaksi.

Bishop Aucklandista alavirtaan Wear virtaa vanhojen hiilikenttien läpi. Alueella ei ole kuitenkaan ollut kaivostoimintaa enää 1900-luvun lopun jälkeen. Alajuoksullaan joki ohittaa myös Durhamin kaupungin, jonka linna ja katedraali kohoavat 30 metriä sen pinnan yläpuolelle.

## Lähteet
* 

### Viitteet
Fagus-Werk

**Fagus-Werk** on kenkälestitehdas Alfeldissa Ala-Saksissa Saksassa. Tehdas rakennettiin alun perin vuosina 1911–1913, ja siihen tehtiin laajennuksia vuoteen 1925 asti. Tehdasrakennuksen suunnittelivat Walter Gropius ja Adolf Meyer. Tehdasrakennusta pidetään merkittävä esimerkkinä aikaisesta modernista arkkitehtuurista. Fagus-Werk on ollut Unescon maailmanperintökohde vuodesta 2011.

## Lähteet

## Aiheesta muualla
Portimojärven alue (Aavasaksa)

**Portimojärven alue (Aavasaksa)** (vesistöaluetunnus 67.91) on Tengeliönjoen valuma-alueessa sijaitseva toisen jakovaiheen valuma-alue, jonka pinta-ala on 346,73 neliökilometriä. Alueen järvisyys on 3,33&nbsp;%. Vesistön alueen alarajana on Tornionjoki, jonka yläpuolisen valuma-alueen pinta-ala on 3&nbsp;117,69 neliökilometriä ja sen järvisyys on 8,65&nbsp;%. Reitin vedet tulevat seuraavaksi Tornionjoen vasemmalla Suomen puolella sijaitsevalle Ylitornion alueelle (67.13).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Tengeliönjoen alaosan alue (67.911)
* Portimojärven lähialue (67.912)
* Tengeliönjoen yläosan alue (67.913)
* Puoniojan valuma-alue (67.914)
* Sammaljoen valuma-alue (67.915)
* Kuerojan valuma-alue (67.916)
* Koskenojan valuma-alue (67.917)
* Kallijoen valuma-alue (67.918)
* Sonkajoen valuma-alue (67.919)

## Lähteet
Adolf Meyer

**Adolf Meyer** (17. kesäkuuta 1881 – 14. heinäkuuta 1929) oli saksalainen arkkitehti. 

Hän oli Peter Behrensin oppilas ja työntekijä. Myöhemmin Meyeristä tuli Walter Gropiusin firman johtaja ja myöhemmin yhtiökumppani. Vuodesta 1919 alkaen Meyer opetti Bauhaus-arkkitehtuuria.
Miekojärven alue

**Miekojärven alue** (vesistöaluetunnus 67.93) on Tengeliönjoen valuma-alueessa sijaitseva toisen jakovaiheen alue, 
jonka pinta-ala on 407,54 neliökilometriä. Alueen järvisyys on 21,23&nbsp;%. Vesistön alueen alarajana on Krunninniva, jonka yläpuolisen valuma-alueen pinta-ala on 2&nbsp;131,74 neliökilometriä ja sen järvisyys on 9,74&nbsp;%. Reitin vedet laskevat seuraavaksi Lohijärven alueeseen (67.92).

Kolmannen jakovaiheen alueita ovat seuraavat kahdeksan aluetta tai valuma-aluetta :
* Miekojärven lähialue (67.931)
* Alposjoen valuma-alue (67.932)
* Koutusjoen valuma-alue (67.933)
* Luomalanjoen valuma-alue (67.934)
* Moinajärven valuma-alue (67.935)
* Lampsijoen valuma-alue (67.936)
* Kursunjoen valuma-alue (67.937)
* Pessajoen valuma-alue (67.938)

## Lähteet
Lankojärven alue

**Lankojärven alue** (vesistöaluetunnus 67.94) on Tengeliönjoen valuma-alueessa sijaitseva toisen jakovaiheen alue, jonka pinta-ala on 211,86 neliökilometriä. Alueen järvisyys on 4,16&nbsp;%. Vesistön alueen alarajana on Miekojärvi, jonka yläpuolisen valuma-alueen pinta-ala on 550,56 neliökilometriä ja sen järvisyys on 3,96&nbsp;%. Reitin vedet laskevat seuraavaksi Miekojärven alueeseen (67.93).

Kolmannen jakovaiheen alueita ovat seuraavat seitsemän aluetta tai valuma-aluetta :
* Lankojärven lähialue (67.941)
* Konttajoen alaosan alue (67.942)
* Repojärven alue (67.943)
* Lähtemäjoen valuma-alue (67.944)
* Saariojan valuma-alue (67.945)
* Aunkijoen valuma-alue (67.946)
* Pellojänkänojan valuma-alue (67.947)

## Lähteet
Aalisjoen valuma-alue

**Aalisjoen valuma-alue** (vesistöaluetunnus 67.95) on Tengeliönjoen valuma-alueessa sijaitseva toisen jakovaiheen valuma-alue, jonka pinta-ala on 338,7 neliökilometriä. Alueen järvisyys on 3,84&nbsp;%. Vesistön valuma-alueen alarajana on Konttajärvi, jossa reitin vedet tulevat seuraavaksi Lankojärven alueelle (67.94).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Konttajärven alue (67.951)
* Aalisjoen alaosan alue (67.952)
* Aalisjoen keskiosan alue (67.953)
* Aalisjärven valuma-alue (67.954)
* Pojasjoen valuma-alue (67.955)
* Mustiojan valuma-alue (67.956)
* Heinäkurun valuma-alue (67.957)
* Lompolojoen valuma-alue (67.958)
* Sirkkajoen valuma-alue (67.959)

## Lähteet
Iso-Vietosen–Raanujärven alue

**Iso-Vietosen–Raanujärven alue** (vesistöaluetunnus 67.96) on Tengeliönjoen valuma-alueessa sijaitseva toisen jakovaiheen alue, jonka pinta-ala on 605,64 neliökilometriä. Alueen järvisyys on 12,76&nbsp;%. Vesistön alueen alarajana on Kaaranneskoski, jonka yläpuolisen valuma-alueen pinta-ala on 944,45 neliökilometriä ja sen järvisyys on 10,15&nbsp;%. Reitin vedet laskevat seuraavaksi Miekojärveen, joka sijaitsee Miekojärven alueella (67.93).

Kolmannen jakovaiheen alueita ovat seuraavat kahdeksan aluetta tai valuma-aluetta :
* Iso-Vietosen alue (67.961)
* Raanujärven alue (67.962)
* Kavantojärven alue (67.963)
* Rattosjärven valuma-alue (67.964)
* Matalajoen valuma-alue (67.965)
* Pahtajoen valuma-alue (67.966)
* Nuasjärven valuma-alue (67.967)
* Vietosenojan valuma-alue (67.968)

## Lähteet
Palojoen valuma-alue (Tengeliö)

**Palojoen valuma-alue** (vesistöaluetunnus 67.97) on Tengeliönjoen valuma-alueessa sijaitseva toisen jakovaiheen valuma-alue, jonka pinta-ala on 338,81 neliökilometriä. Alueen järvisyys on 5,49&nbsp;%. Vesistön valuma-alueen alarajana on Vietonen, jossa reitin vedet tulevat seuraavaksi Iso-Vietosen–Raanujärven alueelle (67.96).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Alisen Palojoen alue (67.971)
* Keskisen Palojoen–Ylisen Palojoen alue (67.972)
* Palojärven valuma-alue (67.973)
* Rovanojan valuma-alue (67.974)
* Kuusijoen valuma-alue (67.975)
* Jänkkäjoen valuma-alue (67.976)
* Airijoen valuma-alue (67.977)
* Iso-Airin valuma-alue (67.978)
* Piernojan valuma-alue (67.979)

## Lähteet
Meltosjoen valuma-alue

**Meltosjoen valuma-alue** (vesistöaluetunnus 67.98) on Tengeliönjoen valuma-alueessa sijaitseva toisen jakovaiheen valuma-alue, jonka pinta-ala on 229,19 neliökilometriä. Alueen järvisyys on 1,52&nbsp;%. Vesistön valuma-alueen alarajana on Miekojärvi, jossa reitin vedet tulevat seuraavaksi Miekojärven alueelle (67.93).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Alainenjoen alue (67.981)
* Ison Meltosjärven alue (67.982)
* Kiimajoen–Mustijoen valuma-alue (67.983)
* Tuomiojan valuma-alue (67.984)
* Peuraojan valuma-alue (67.985)
* Säkkiojan valuma-alue (67.986)
* Männistönojan valuma-alue (67.987)
* Rompaanojan valuma-alue (67.988)
* Pysäjärven valuma-alue (67.989)

## Lähteet
Lohijärven alue

**Lohijärven alue** (vesistöaluetunnus 67.92) on Tengeliönjoen valuma-alueessa sijaitseva toisen jakovaiheen alue, 
jonka pinta-ala on 280,37 neliökilometriä. Alueen järvisyys on 14,76&nbsp;%. Vesistön alueen alarajana on Törmäniva, jonka yläpuolisen valuma-alueen pinta-ala on 2&nbsp;770,96 neliökilometriä ja sen järvisyys on 9,32&nbsp;%. Reitin vedet laskevat seuraavaksi Portimojärven alueeseen (67.91).

Kolmannen jakovaiheen alueita ovat seuraavat seitsemän aluetta tai valuma-aluetta :
* Majamalompolon alue (67.921)
* Lohijärven lähialue (67.922)
* Tengeliönjoen alue (67.923)
* Ajankijoen valuma-alue (67.924)
* Torasjärven valuma-alue (67.925)
* Merijärven valuma-alue (67.926)
* Törmäsjärven valuma-alue (67.927)

## Lähteet
Kuijasjoen valuma-alue

**Kuijasjoen valuma-alue** (vesistöaluetunnus 67.99) on Tengeliönjoen valuma-alueessa sijaitseva toisen jakovaiheen valuma-alue, jonka pinta-ala on 358,85 neliökilometriä. Alueen järvisyys on 2,54&nbsp;%. Vesistön valuma-alueen alarajana on Lohijärvi, jossa reitin vedet tulevat seuraavaksi Lohijärven alueelle (67.92).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Kuijasjoen lähialue (67.991)
* Kuijasjoen latvaosan valuma-alue (67.992)
* Lylynojan valuma-alue (67.993)
* Mellajoen alue (67.994)
* Mellajoen latvaosan valuma-alue (67.995)
* Lylyjoen valuma-alue (67.996)
* Kertunjoen valuma-alue (67.997)
* Kivijoen valuma-alue (67.998)
* Ahvenjoen valuma-alue (67.999)
 
## Lähteet
Alfeld

**Alfeld**, virallisesti saksaksi **Alfeld (Leine)** on kaupunki Ala-Saksissa Saksassa. Kaupungissa oli noin 18&nbsp;500 asukasta vuoden 2019 arvioiden mukaan, mikä tekee Alfeldista Hildesheimin piirikunnan toiseksi suurimman kaupungin. Kaupungissa sijaitsee Unescon maailmanperintökohde Fagus-Werk.

## Lähteet

## Aiheesta muualla
Paul Allen (jalkapalloilija)

**Paul Kevin Allen** (s. 28. elokuuta 1962 Aveley) on englantilainen jalkapalloilija, joka pelasi keskikenttäpelaajana.

Allen aloitti ammattilaisuransa lontoolaisseura West Ham Unitedissa, jota hän edusti vuosina 1979–1985. Vuonna 1980 hän oli voittamassa FA Cupia ja hänestä tuli tuolloin 17 vuoden ja 256 päivän ikäisenä nuorin FA Cupin Wembleyllä pelatussa loppuottelussa esiintynyt pelaaja. Vuosina 1985–1993 hän edusti Tottenham Hotspuria. Hän pelasi FA Cupin loppuottelussa jälleen vuosina 1987 ja 1991, ja jälkimmäinen ottelu päättyi Tottenhamin voittoon.

Allen siirtyi vuonna 1993 Southamptoniin, ja myöhemmin hän pelasi vielä Luton Townissa, Stoke Cityssä, Swindon Townissa, Bristol Cityssä ja Millwallissa vuoteen 1998 saakka.

Allen pelasi kolme ottelua Englannin alle 21-vuotiaiden maajoukkueessa.

## Lähteet
Ray Stewart (jalkapalloilija)

**Raymond ”Ray” Stewart** (s. 7. syyskuuta 1959 Stanley) on skotlantilainen jalkapalloilija, joka pelasi oikeana laitapuolustajana.

Stewart aloitti ammattilaisuransa skotlantilaisseura Dundee Unitedissa, josta hän siirtyi Englantiin West Ham Unitedin joukkueeseen vuonna 1979. Vuonna 1980 hän oli voittamassa FA Cupia. Hän edusti West Hamia vuoteen 1991 ja palasi sitten Skotlantiin, jossa hän pelasi vielä St. Johnstonessa ja Stirling Albionissa.

Stewart pelasi kymmenen ottelua Skotlannin maajoukkueessa vuosina 1981–1987. Hän teki maalin toisessa maaottelussaan Pohjois-Irlantia vastaan toukokuussa 1981.

## Lähteet
Azerbaidžanin cup

**Azerbaidžanin cup** () on vuosittainen jalkapallokilpailu Azerbaidžanissa. Ensimmäisen kerran siinä kilpailtiin 1992. Menestynein seura on Neftçi Baku, joka on voittanut turnauksen seitsemästi.

## Mestarit

* 1992 İnşaatçı Baku FK
* 1993 FK Karabah
* 1994 Kəpəz PFK
* 1995 Neftçi Baku PFK
* 1996 Neftçi Baku PFK
* 1997 Kəpəz PFK
* 1998 Kəpəz PFK
* 1999 Neftçi Baku PFK
* 2000 Kəpəz PFK
* 2001 Şəfa Baku FK
* 2002 Neftçi Baku PFK

* 2003 Neftçi Baku PFK
* 2004 Neftçi Baku PFK
* 2005 FK Baku
* 2006 FK Karabah
* 2007 Xəzər-Lənkəran FK
* 2008 Xəzər-Lənkəran FK
* 2009 FK Karabah
* 2010 FK Baku
* 2011 Xəzər-Lənkəran FK
* 2012 FK Baku
* 2013 Neftçi Baku PFK

* 2014 Neftçi Baku PFK
* 2015 FK Karabah
* 2016 FK Karabah
* 2017 FK Karabah
* 2018 FK İnter Baku
* 2019 Qəbələ FK

## Lähteet
Roger Osborne

**Roger Charles Osborne** (s. 9. maaliskuuta 1950 Otley) on englantilainen jalkapalloilija, joka pelasi hyökkääjänä.

Osborne pelasi Englannin liigassa Ipswich Townin ja Colchester Unitedin joukkueissa. Vuonna 1979 hän pelasi myös Yhdysvalloissa Detroit Expressin joukkueessa. Vuonna 1978 Osborne oli Ipswichin joukkueessa voittamassa FA Cupia ja teki loppuottelussa Arsenalia vastaan ottelun ainoan maalin. Hän juhli maalia niin voimakkaasti, että hän joutui heikotuksen takia tulemaan vaihtoon.

## Lähteet
Aarne Vartiainen

**Aarne Vartiainen**  (19. toukokuuta 1888 Viipuri – 25. huhtikuuta 1963 Helsinki) oli suomalainen opettaja, rehtori ja tietokirjailija.

## Henkilöhistoria
Aarne Vartiaisen vanhemmat olivat nahkurimestari Matti Vartiainen ja Ulriika Maria Paavilainen ja puoliso vuodesta 1922 sairaanhoitaja Lempi Vainio. Vartiainen tuli ylioppilaaksi 1906 ja valmistui filosofian kandidaatiksi 1909. Hän oli Kajaanin yhteislyseon vanhempi lehtori 1922–1930, vararehtori 1924–1929 ja rehtori 1929–1930. Viipurin kaksoislyseon vanhempana lehtorina Vartiainen toimi vuodesta 1930, vararehtorina 1931–1940 ja rehtorina 1940–1945. Helsingin kaksoisyhteislyseon vanhempi lehtori ja rehtori hän oli 1945–1948. Vartiaisella oli useita luottamustehtäviä, Kajaanin kaupunginvaltuuston jäsen hän oli 1924–1930. Vt. kouluneuvoksena Vartiainen toimi useita kertoja vuosien 1937 ja 1954 välillä, kouluneuvoksen arvon hän sai 1952.

## Julkaisuja
* *Kajaanin kaupungin historia. 1, Isonvihan loppuun*, 1931
* *Piirteitä Kajaanin seutujen asutuksesta ja taloudellisista oloista 16:nnella ja 17:nnellä vuosisadalla*, 1933
* *Eräs Kajaanin tienoilla Itärajan yli käytyä kauppaa valaiseva asiakirja 1600-luvulta*, 1938
* *300-vuotisen Kajaanin alkutaipaleelta*, 1951, julkaisussa *Kaltio*, 7 (1951): 4–5, ss. 82–83 
* *Kajaanin linna*, 1955, julkaisussa *Kalender utgiven av Svenska folkskolans vänner*, 1955, ss. 77–84 
* *Vaikeita aikoja, järkyttäviä tapahtumia (Pohjois-Savossa ja Pohjois-Karjalassa 1500- ja 1600-luvulla)*, 1959, julkaisussa *Vartiaisten viesti*, 1959: 5, ss. 8–15
* *Vartiaisten vaiheita 1500-luvulta lähtien*, 1962

## Lähteet

## Aiheesta muualla
* *Kouluneuvos Aarne Vartiainen siunattiin haudan lepoon.* Helsingin Sanomat, 3.5.1963, s. 8.
Kevin Beattie

**Thomas Kevin Beattie** (18. joulukuuta 1953 Carlisle – 16. syyskuuta 2018) oli englantilainen jalkapalloilija, joka pelasi keskuspuolustajana. Hän edusti parhaimpina pelivuosinaan Ipswich Townia.

Beattie voitti Ipswichin joukkueessa vuonna 1978 FA Cupin, jonka loppuottelussakin hän pelasi, ja vuonna 1981 UEFA-cupin. Hän pelasi Englannin maajoukkueessa yhdeksän ottelua vuosina 1975–1977 ja teki niissä yhden maalin.

## Lähteet
NBA:n varaustilaisuus 2019

**NBA:n vuoden 2019 ** järjestettiin 20. kesäkuuta. Edelliseen varaustilaisuuteen nähden ensimmäisten varausvuorojen saamisen todennäköisyyksiä laskettiin: esimerkiksi ykkösvarauksen todennäköisyys päättyneen kauden huonoimmalle joukkueelle laski 25:stä 14 prosenttiin.

Ensimmäisen varausvuoron arvonnassa voitti New Orleans Pelicans, jolle se oli ensimmäinen seitsemään vuoteen. Konsensuksen mukaisesti ensimmäisenä pelaajana odotettiin varattavan Zion Williamsonin. Hänen jälkeensä todennäköisimmät varaukset olivat Ja Morant ja R. J. Barrett. Kolmikon varaus järjestyksineen toteutui odotetusti. Japanilainen Rui Hachimura varattiin maansa historian aikaisimmalla varausvuorolla, yhdeksäntenä.

## Tulokset

## Lähteet
* 2019 NBA Draft nba.com 

### Viitteet

## Aiheesta muualla
* NBA:n varaustilaisuuden viralliset kotisivut
Harold Brewster

**Harold Suydam Brewster** (2. toukokuuta 1903 Lakewood, New Jersey – 3. syyskuuta 1994 Lakeland, Florida) oli yhdysvaltalainen maahockeymaalivahti ja olympiamitalisti.

Brewster saavutti olympiapronssia Los Angelesissa 1932. Hän jatkoi pelaajauraansa amatöörinä vielä vuosia tämän jälkeen.

## Lähteet
* Harold Brewster Bio, Stats, and Results Olympics at Sports-Reference.com 

### Viitteet
FC Saburtalo Tbilisi

**FC Saburtalo Tbilisi** on jalkapalloseura Tbilisin kaupungista. Seura pelaa Erovnuli Ligassa, joka on Georgian jalkapalloilun korkein sarjataso. Saburtalo voitti historiansa ensimmäisen Georgian mestaruuden vuonna 2018, 2024 ja 2025. Tämä takasi paikan Mestarien liigan kaudelle 2019–2020. Helmikuussa 2024 seura vaihtoi nimen pois. Uudeksi nimeksi valittiin "Iberia 1999", ja yllättäen jopa ultra-fanit pitivät uutta nimeä parempana kuin vanhaa. Ensimmäisellä uudella nimellä pelatulla kaudella Iberia 1999 voitti  Erovnuli Ligan mestaruuden.

## Lähteet
FC Dinamo Batumi

**FC Dinamo Batumi** on jalkapalloseura Batumin kaupungista. Seura pelaa Erovnuli Ligassa, joka on Georgian jalkapalloilun korkein sarjataso. Batumi on voittanut historiassaan kerran Georgian Cupin. Tämä tapahtui vuonna 1998. Seura on perustettu vuonna 1923. Vaikka seura ei ole koskaan voittanut Georgian mestaruutta, on se pelannut useana vuonna Euroopan sisäisissä turnauksissa. Ensimmäisen kerran Batumi pelasi Uefan aaisessa turnauksessa kaudella 1995–96, kun se pelasi Cup-voittajien cupissa. Samaisessa turnauksessa se pelasi neljänä peräkkäisenä kautena, mutta ei edennyt koskaan ensimmäistä kierrosta pidemmälle. Eurooppa-liigassa se debytoi kaudella 2015–2016, jolloin se hävisi ensimmäisellä karsintakierroksella kyproslaiselle Omonialle. Kaudella 2017–2018 Batumi hävisi ensimmäisellä karsintakierroksella puolalaiselle Jagiellonia Białystokille.

## Lähteet
Simepreviiri

**Simepreviiri** (C38H47S2N5O7) on makrosyklisiin laktaameihin kuuluva orgaaninen yhdiste. Yhdistettä käytetään lääketieteessä hepatiitti C-infektioiden hoitamiseen. 
## Ominaisuudet ja käyttö
Simepreviiri sitoutuu hepatiittiviruksen proteaaseihin kuuluvaan entsyymiin NS3/4A. Sitoutuessaan entsyymiin yhdiste inaktivoi sen ja viruksen lisääntyminen estyy. Simepreviiri tehoaa hepatiittiviruksen genotyyppeihin HCV-1 ja HCV-4. Virus saattaa kehittää vastustuskyvyn simepreviiriä vastaan ja tämän vuoksi sitä käytetään ribaviriinin ja pegyloidun interferoni-α:n kanssa tai vaihtoehtoisesti yhdessä sofosbuviirin kanssa. Lääkeaine hyväksyttiin markkinoille Yhdysvalloissa vuonna 2013 ja Euroopan unionin alueella vuonna 2014.

## Haittavaikutukset
Tyypillisiä simepreviirin aiheuttamia haittavaikutuksia voivat olla iho-oireet esimerkiksi ihottuma ja herkkyys auringolle, huonovointisuus, ummetus ja tavallista suurempi veren bilirubiinipitoisuus.

## Lähteet
Lukumerkki

**Lukumerkki** on kirkonkirjoissa käytetty merkintä, jolla ilmaistaan seurakuntalaisten luku- tai muuta taitoa.

Lukumerkit olivat aluksi kirjavia, mutta 1700-luvulla vakiintui hyvän osaamisen merkiksi rasti eli ”täysiristi” ╳. Huonommin osaava sai osan rastista, esimerkiksi pelkän vinoviivan eli ”puoliristin” ╱ tai ╲, taikka vinoviivan ja pisteitä.

J. E. Hyötyniemi on tilastoinut Jokioisten lukuluettelon merkkejä 1700-luvun taitteesta ja todennut, että enimmäkseen käytettiin ristiä ja puoliristiä. Vähäisessä määrin käytettiin niiden kolmisakaraista välimuotoa. Pisteellisiä merkkejä, kuten vinoviivaa kahdella pisteellä tai kahta pistettä, esiintyi ”ylen harvoissa tapauksissa”.

## Lähteet
Yhdysvaltojen vankilaväestön palkaton pakkotyö

**Yhdysvaltojen vankilaväestön palkaton pakkotyö** tarkoittaa Yhdysvaltojen käytäntöä, jossa vankeja käytetään palkattomaan pakkotyöhön, jota kutsutaan myös **vankilaorjuudeksi**. Perustuslain 13. lisäys kieltää orjuuden muissa tapauksissa kuin rangaistuksena rikoksesta. Työstä kieltäytyviä vankeja voidaan määrätä eristykseen tai he menettävät mahdollisuuden ehdonalaisuuteen.

Palkattomasta pakkotyöstä hyötyvät yksityisomisteiset voittoa tavoittelevat vankilat. Kyseessä on useamman miljardin dollarin liiketoiminta.

## Palkka
Vaikka yleisessä puhutaankin palkattomasta pakkotyöstä, kaikki vangit eivät tee täysin palkatonta työtä. Vangeille maksetaan kuitenkin äärimmäisen pientä palkkaa, minkä nämä sitten joutuvat kuluttamaan vankilassa ollessaan esimerkiksi puheluihin tai hygieniatuotteisiin, jotka saattavat maksaa koko päivän palkan. Monissa osavaltioissa vankilat myös ottavat komissiota tai kiinteän summan vangin läheisten lähettämästä rahasta.

Osavaltioista ainoastaan Arkansas, Georgia ja Texas eivät maksa minkäänlaista palkkaa vangeille mistään työstä. Liittovaltion vankiloissa, joissa vangit valmistavat esimerkiksi lamppuja tai tekevät töitä alkutuotannon parissa, vankien tuntipalkka on 0,23–1,15 dollaria. Liittovaltion kokonaan omista yritys Federal Prison Industries (myös nimellä *Unicor*) on perustettu vuonna 1934 teettämään työtä vangeilla.

Huolimatta vankien mitättömistä palkoista, osa vankiloiden teettämistä työprojekteista on edelleen tappiollisia. Vankilat ovat vastanneet tähän kritiikkiin sanomalla, että työnteolla opetetaan vangeille uusia taitoja ja joissain tapauksissa jopa uusi ammatti.

## Osavaltioittain
Elokuussa 2018 vankilaväestö ryhtyi 17 osavaltiota käsittävään lakkoon. Marraskuussa 2018 Coloradon osavaltio kielsi vankilaorjuuden.

Kalifornian osavaltio on käyttänyt vankilatyövoimaa maastopalojen torjuntaan.

## Hyödyntäneitä yrityksiä

Yrityksiä, jotka ovat hyödyntäneet vankilaväestön palkatonta pakkotyötä, ovat mm. Motorola, Compaq, Honeywell, Microsoft, Boeing, Revlon, Chevron, TWA, Victoria’s Secret, Texas Instruments, AT&T ja IBM. Myös sellaiset elintarvikkeita käsittelevät yritykset kuten McDonald's, Wendy's, Whole Foods, Walmart ja Target ovat käyttäneet vankeja työvoimana säästösyistä. 

## Lähteet

## Aiheesta muualla
*https://www.reuters.com/world/us/us-jail-practices-are-racist-an-affront-human-dignity-un-experts-say-2023-09-28/
Finn Harps FC

**Finn Harps Football Club** () on jalkapalloseura Ballybofeyn kaupungista. Seura pelaa kaudella 2019 Irlannin korkeimmalla sarjatasolla League of Ireland Premier Divisionissa, jonne nousi oltuaan toinen edellisellä kaudella toiseksi korkeimmalla sarjatasolla Irlannin 1. divisioonassa. Finn Harpsilla on yksi voitto FAI Cupissa, joka on vuodelta 1974.

## Lähteet
Suden hetki (televisiosarja)

**Suden hetki** on suomalainen draamasarja, jonka pääosissa näyttelevät Malla Malmivaara, Marc Gassot, Eero Milonoff, Ville Keskilä, Elias Keränen, Tomi Alatalo sekä Sampo Sarkola. Sarjan on ohjannut Juha Lankinen ja käsikirjoittanut Laura Immonen hänen yhdessä vastaavana tuottajana toimineen Seija-Liisa Eskolan kanssa luoman tarinan pohjalta.

Sarjan alussa Hetan (es. Malla Malmivaaran) mies, Janne (es. Sampo Sarkola), katoaa. Poliisi ei ota asiaa selvittääkseen, joten Heta alkaa itse tutkia katoamista. Heta päätyy löytämänsä käyntikortin avulla entisensa puolisonsa Tony Koistisen pitämään Suden hetki -eroterapiaryhmään, joka käyttää hyödykseen rajuja fyysisiä metodeita. Sarjan hahmojen taustatarinaa kerrotaan takaumien avulla.

Sarjan budjetti oli 2&nbsp;150&nbsp;000 euroa, josta Suomen elokuvasäätiön osuus oli 60&nbsp;000 euroa.
__NOTOC__
## Rooleissa

## Jaksot

## Lähteet

## Aiheesta muualla
* ''Suden hetki'' Yle Areenassa
* TV-sarja Suden hetki pureutuu eroterapiaan | Ylen aamu-tv
University College Dublin AFC

**University College Dublin Association Football Club** (), yleisesti vain **UCD**, on Irlannin suurimman yliopiston University College Dublinin jalkapallojoukkue. Seura pelaa kaudella 2019 Irlannin korkeimmalla sarjatasolla League of Ireland Premier Divisionissa, jonne nousi voitettuaan edellisellä kaudella Irlannin 1. divisioonan. UCD on voittanut kertaalleen FAI Cupin. Tämä tapahtui vuonna 1984. UCD on pelannut kertaalleen Eurooppa-liigassa. Tämä tapahtui kaudella 2015–2016, jolloin se voitti ensimmäisellä karsintakierroksella luxemburgilaisen F91 Dudelange, mutta hävisi toisella karsintakierroksella slovakialaiselle ŠK Slovan Bratislavalle.

## Lähteet
Mick Mills

**Michael Denis "Mick" Mills** (s. 4. tammikuuta 1949 Godalming) on englantilainen jalkapalloilija, joka pelasi laitapuolustajana.

Mills edusti yli 15 vuotta Ipswich Townia ja toimi joukkueen kapteeninakin. Hän oli voittamassa FA Cupia vuonna 1978 ja UEFA-cupia vuonna 1981. Hän pelasi Ipswichin joukkueessa kaikkiaan 741 ottelua ja teki niissä 30 maalia. Vuonna 1982 hän siirtyi Southamptoniin ja vuonna 1985 Stoke Cityyn, jonka päävalmentajanakin hän toimi.

Mills pelasi Englannin maajoukkueessa 42 ottelua vuosina 1972–1982. Hän oli kuului maajoukkueeseen Euroopan-mestaruuskilpailuissa 1980 ja oli joukkueen kapteeni maailmanmestaruuskilpailuissa 1982.

## Lähteet
Hafnir

**Hafnir** on kylä Lounais-Islannissa. Se sijaitsee Reykjanesin niemimaalla, ja sen väkiluku on 109 henkilöä (vuonna 2011). Vuonna 1995 se liitettiin Njarðvíkin ja Keflavíkin kanssa, ja näistä muodostettiin  asukkaan (tammikuu 2011) Reykjanesbærin kunta.

Hafnirissa vuosien 770 ja 880 välillä hylätty mökki on vanhin arkeologinen todiste asutuksesta Islannissa.

Vuonna 1881 amerikkalainen *[[Jamestown (alus)|Jamestown]]*-alus ajoi karille Hafnirissa ilman miehistöä. Sen puutavararahti pelastettiin ja myytiin. Aluksen ankkuri on esillä kylän kirkon ulkopuolella.

## Lähteet
Eko Atlantic

**Eko Atlantic** on Nigeriassa Lagosin edustalla sijaitseva keinotekoinen saari. Saarelle on suunniteltu 250&nbsp;000 asukasta. Saarelle tulee 10,2 kilometriä pitkä rantakatu ja kaksi venesatamaa.

## Lähteet

## Aiheesta muualla
*https://www.ekoatlantic.com/
Allan Hunter

**Allan Hunter** (s. 30. kesäkuuta 1946 Sion Mills) on pohjoisirlantilainen jalkapalloilija, joka pelasi keskuspuolustajana.

Hunter siirtyi vuonna 1966 Englantiin Oldham Athleticin joukkueeseen ja kolme vuotta myöhemmin Blackburn Roversiin. Vuonna 1972 hän siirtyi Ipswich Towniin ja oli siellä voittamassa FA Cupia vuonna 1978. Hän lopetti pelaajauransa vuonna 1982 Colchester Unitedissa, jossa hän toimi hetken myös päävalmentajana.

Hunter pelasi Pohjois-Irlannin maajoukkueessa 53 ottelua ja teki niissä yhden maalin vuosina 1970–1980.

## Lähteet
Kuopion Taitoluistelijat

**Kuopion Taitoluistelijat** (KuTa) on taitoluistelun erikoisseura, joka antaa luistelunopetusta kaikille luistelusta kiinnostuneille. Seura on perustettu keväällä 2001.

Kuopion Taitoluistelijat ovat harjoitelleet Kuopion Lippumäen ja Niiralan jäähalleissa sekä Toivalassa Tuplajäillä. Opetusta on jaettu tasoryhmittäin, aloittelijoista kilpaluistelijoihin. Uusia luistelijoita on koulutettu luistelukouluissa, joita luisteluseura järjesti myös muilla paikkakunnilla Pohjois-Savossa.

KuTa kuului Suomen Taitoluisteluliiton itäiseen alueeseen ja oli ainakin 2010-luvun alussa sen kuopiolainen jäsenseura yhdessä Kuopion Luisteluseuran (KuLS) kanssa. Nyttemmin STLL:n kuopiolaisena jäsenseurana jatkaa ainoastaan KuLS.

## Lähteet
Carles Aleñá

**Carles Aleñá Castillo** (s. 5. tammikuuta 1998 Mataró, Espanja) on espanjalainen jalkapalloilija, joka edustaa espanjalaista Real Betisia lainalla saman sarjan FC Barcelonasta sekä Espanjan alle 21-vuotiaiden jalkapallomaajoukkuetta. Hän on pelipaikaltaan keskikenttäpelaaja.

## Ura
Aleñá teki debyyttinsä Barcelonan edustusjoukkueessa 30. marraskuuta 2016 Copa del Reyn ottelussa Hérculesia vastaan. Hän teki samassa ottelussa myös ensimmäisen maalinsa. 

Aleñá nostettiin virallisesti FC Barcelona B:stä edustusjoukkueeseen 4. joulukuuta 2018. Hän sai pelinumerokseen 21, jonka hän kuitenkin myöhemmin antoi Barcelonaan saapuneelle Frenkie de Jongille ja sai uudeksi pelinumerokseen numeron 19.

## Lähteet

## Aiheesta muualla
*Carles Aleñá WhoScored-sivustolla
Jalkapallon Euroopan cupin kausi 1978–1979

**Jalkapallon Euroopan cupin kausi 1978–1979** oli mestarijoukkueiden Euroopan cupin 24. kausi. Cupiin osallistui 33 joukkuetta, ja yhden karsintaottelun jälkeen 32 joukkuetta aloittivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Münchenin olympiastadionilla 30. toukokuuta 1979. Englantilainen Nottingham Forest voitti loppuottelussa ruotsalaisen Malmö FF:n maalein 1–0.

Kauden paras maalintekijä oli 11 maalia tehnyt, puolivälierissä karsiutuneen sveitsiläisen Grasshoppersin Claudio Sulser, joka teki maaleistaan viisi ensimmäisen kierroksen kotiottelussa maltalaista Valletta FC:tä vastaan.

## Välierät
### Ensimmäiset osaottelut

### Toiset osaottelut

*Malmö FF eteni loppuotteluun yhteismaalein 1–0.*

*Nottingham Forest eteni loppuotteluun yhteismaalein 4–3.*

## Loppuottelu

## Lähteet
Jalkapallon Euroopan cupin kausi 1979–1980

**Jalkapallon Euroopan cupin kausi 1979–1980** oli mestarijoukkueiden Euroopan cupin 25. kausi. Cupiin osallistui 33 joukkuetta, ja yhden karsintaottelun jälkeen 32 joukkuetta aloittivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Estadio Santiago Bernabéulla, Madridissa 28. toukokuuta 1980. Englantilainen Nottingham Forest voitti loppuottelussa saksalaisen Hamburger SV:n maalein 1–0.

Kauden paras maalintekijä oli kymmenen maalia tehnyt, välierissä karsiutuneen alankomaalaisen Ajaxin Søren Lerby, jonka maaleista viisi syntyi toisen kierroksen kotiottelussa kyproslaista AC Omoniaa vastaan.

## Välierät
### Ensimmäiset osaottelut

### Toiset osaottelut

*Nottingham Forest eteni loppuotteluun yhteismaalein 2–1.*

*Hamburger SV eteni loppuotteluun yhteismaalein 5–3.*

## Loppuottelu

## Lähteet
Järvenpään uusi sosiaali- ja terveyskeskus

**Järvenpään uusi sosiaali- ja terveyskeskus JUST** on Järvenpään Pöytäalhon kaupunginosassa, Helsingintien pohjoispuolella toimiva kunnallinen sosiaali- ja terveyskeskus. Se sai rakennusluvan kesällä 2014 ja avattiin yleisölle vuoden 2017 alussa.

Järvenpään sosiaali- ja terveyskeskus (Lääkärinkuja 1) palvelee akuuttipotilaita päivittäin kello 8-20. Muina aikoina terveydenhuollon akuuteissa tilanteissa asukkaita palvelee Hyvinkään sairaalan yhteydessä toimiva Hyvinkää Akuutti (Sairaalankatu 1). 


File:JUST (Järvenpään uusi sosiaali- ja terveyskeskus) - Lääkärikuja 1 - Pöytäalho - Järvenpää - 1.jpg|Järvenpään uusi sosiaali- ja terveyskeskus (JUST) tarjoaa julkisen palvelun terveydenhoitoa Järvenpäässä.
File:JUST (Järvenpään uusi sosiaali- ja terveyskeskus) - Lääkärikuja 1 - Pöytäalho - Järvenpää - 3.jpg|thumb|Sosiaali- ja terveyskeskus idästä, Helsingintien suunnalta nähtynä.

## Lähteet

## Aiheesta muualla
*Kiinteistö Oy Järvenpään Terveystalo  (jarvenpaanterveystalo.fi)
Kodachrome (elokuva)

**Kodachrome** on vuonna 2017 ensi-iltansa saanut yhdysvaltalainen road movie -tyylinen draamaelokuva, jonka on ohjannut Mark Raso. Sen on käsikirjoittanut Jonathan Tropper perustaen tarinan *[[The New York Times]]in* artikkeliin Kansasissa toimineesta maailman viimeisestä ammattikuvaajien suosimia Kodachrome-diafilmejä kehittäneestä laboratoriosta Wayne’s Photo.

*Kodachrome* sai ensi-iltansa Toronton elokuvajuhlilla 8. syyskuuta 2017, minkä jälkeen Netflix osti sen levitysoikeudet ja julkaisi sen suoratoistopalvelussaan vuonna 2018.

## Juoni

Vuoden 2010 paikkeille sijoittuvassa tarinassa levy-yhtiön kykyjenetsijänä toimiva Matt (Jason Sudeikis) saa kuulla isänsä Benin (Ed Harris), kuuluisan valokuvaajan, olevan kuolemassa maksasyöpään. Isä ja poika eivät ole pitäneet yhteyttä vuosikymmeneen, mutta nyt sosiaalisesti kulmikas Ben haluaa Mattin kuljettajakseen viedäkseen löytämänsä kehittämättömät vanhat Kodachrome-filmirullat Kansasin laboratorioon ennen kuin se suljetaan lopullisesti. Matkalle vanhalla Saab 900 -avoautolla lähtee myös isän sairaanhoitaja Zoe (Elizabeth Olsen). Matkalla Matt yrittää myös pelastaa oman musiikkiuransa uhkaavilta potkuilta tekemällä levytyssopimuksen Chicagossa pitkään seuraamansa yhtyeen kanssa, mutta epäonnistuu. Juuri kun Matt alkaa pitää Zoesta, tämä ottaa lopputilin töykeästi käyttäytyvän Benin hoitotyöstä.

Isä ja poika saapuvat lopulta Kansasin laboratorioon, jossa on paljon muitakin filmejään kehityttämään tulleita. Ben tapaa monia ihailijoitaan ja myös vanhoja kuvaajakollegoitaan, jotka ovat samalla asialla. Laboratorion väripigmentit ovat kuitenkin päässeet loppumaan vuorokautta arveltua aiemmin, ja Benin rullat ovat vähällä jäädä kehittämättä. Ben kuolee filmien ollessa laboratoriossa, ja omistaja Wayne luovuttaa kehitetyt diakuvat laatikoissa Mattille surunvalittelujen myötä ja kertoo niiden jääneen maailman viimeisinä kehitetyiksi Kodachrome-kuviksi. Kotona poika lataa kuvat diaprojektoriin ja huomaa niiden olevan rakkaudella kuvattuja perhekuvia hänen äidistään, isästään ja hänestä itsestään noin viisivuotiaana. Zoe tulee tapaamaan Mattia, ja he lähentyvät kuvia katsellessaan.

## Rooleissa

## Vastaanotto
Roger Ebertin muistosivustolla kriitikko Susan Wloszczyna kirjoitti *Kodachromen* jäävän juonensa ennakoitavuuden takia jälkeen neljä vuotta aiemmin julkaistusta, tarinaltaan samantapaisesta Alexander Paynen elokuvasta *[[Nebraska (elokuva)|Nebraska]]* (2013), joka sai useita Oscar- ja Golden Globe -ehdokkuuksia. Hän antoi elokuvalle kaksi ja puoli tähteä neljästä. Rotten Tomatoes -sivuston mukaan 48 arvostelun perusteella laskettuna kriitikoiden arvosteluista 71 prosenttia oli positiivisia.

## Lähteet
Kalevan Kierros

**Kalevan Kierros** on Suomessa vuosittain järjestettävä kuuden kestävyysurheilulajin yhteiskilpailu. Se on perustettu vuonna 1976. Kierroksen lajit ovat luistelu, hiihto, suunnistus, soutu, pyöräily ja juoksu. Yksittäiset osalajit järjestetään yleensä tammikuun ja syyskuun välisenä aikana erillisinä tapahtumina eri puolilla maata. Kukin suoritus pisteytetään erilaisten lajikohtaisten pistelaskukaavojen avulla. Kauden aikana eniten pisteitä yhteensä kerännyt urheilija on Kalevan Kierroksen voittaja. Sarjoja on tarjolla sekä miehille että naisille eri ikäluokissa. Lisäksi on tarjolla myös joukkuekilpailu. 

## Lähteet

## Aiheesta muualla
* Kalevan Kierros
Budapestin veneonnettomuus

**Budapestin veneonnettomuus** sattui toukokuussa 2019, kun jokilaiva ja vene törmäsivät toisiinsa Tonavalla aivan Budapestin keskustassa Margitin sillan kohdalla. Onnettomuus tapahtui kello 21 jälkeen ja oli iltahämärä. Vähintään seitsemän kuoli ja 21 oli kateissa. Jokilaiva oli nimeltään Viking Sigyn. Uponnut vene oli Hableány ja kooltaan pienempi.

Unkarin poliisi pidätti Viking Sigynin kapteenin.

## Lähteet

## Aiheesta muualla
Mutakala

**Mutakala** (*Misgurnus fossilis*) on  matomainen piikkinuoliaisiin kuuluva kala.

## Koko ja ulkonäkö
Mutakala kasvaa yleisesti 15 cm pitkäksi, enimmillään jopa 30 cm. Se on väriltään kellertävä.

## Levinneisyys ja elinympäristö
Mutakala elää makeissa vesissä Keski- ja Itä-Euroopassa Alppien pohjoispuolelta Laatokalle. Se suosii seisovia tai hitaasti virtaavia vesiä, joissa on runsaasti kasvillisuutta. Se voi kuivana kautena kaivautua mutaan ja jäädä horrostilaan jopa vuodeksi.

## Elintavat
Vaikka mutakalalla on kidukset, sillä on myös suolistossa alkeellinen keuhkoon verrattava poimuttuma, jossa tapahtuu kaasujenvaihtoa. Kala käy pinnalla tietyin väliajoin haukkaamassa ilmaa, joka sitten vähempihappisena poistuu peräaukon kautta kuplina.

Kalan ravintona ovat kotilot, simpukat ja hyönteisten toukat. Laji on kevätkutuinen.

## Lähteet
Keravan terveyskeskus

**Keravan terveyskeskus** on Keravan Kalevan kaupunginosassa toimiva kunnallinen terveysasema.
 

Terveyskeskus palvelee akuuttipotilaita arkisin virka-aikoina eli kello 8-16 (Metsolantie 2, C-rappu) . Muina aikoina terveydenhuollon akuuteissa tilanteissa asukkaita palvelee Peijaksen sairaalan yhteydessä Vantaalla (Sairaalakatu 1) toimiva terveyskeskuspäivystys.

## Lähteet

## Aiheesta muualla
* Lasse Kivinen (26.1.2021) Tässä terveyskeskuksessa tehtiin pieni ihme: Potilaille riittää aikaa ja lääkärinvirat täyttyvät helposti (hs.fi)
* 
*Keravan päivystys supistuu rajusti (4.10.2014)  (keski-uusimaa.fi)
*Kerava vuoti vahingossa potilastietoja huumehoidoista (8.11.2012)  (ts.fi)
*Keravan terveyskeskuksen ajanvaraus takkuilee (30.9.2010)  (keski-uusimaa.fi)
*Kuningaskuluttaja: Keravan palvelut asukkaiden arvioitavina (11.9.2003, päivitetty 15.4.2005) (yle.fi)
Bagdad Café

**Bagdad Café** (*Out of Rosenheim*) on Percy Adlonin ohjaama länsisaksalainen, englanninkielinen komediaelokuva vuodelta 1987. Siinä iloinen keski-ikäinen saksalaisrouva (Marianne Sägebrecht) asettuu Yhdysvaltojen Mojaven aavikon laidalla sijaitsevalle huoltoasemalle. Toista pääosaa, entistä Hollywoodin lavastemaalaria näyttelee Jack Palance.

Elokuvasta tuli hyvin suosittu Yhdysvalloissa ja monissa Euroopan maissa. Se sai Suomessa 95&nbsp;907 katsojaa, mikä oli vuoden 1988 ensi-iltaelokuvista 17:nneksi paras tulos. *Helsingin Sanomien* Helena Ylänen kirjoitti elokuvan olevan visuaalisesti suorastaan keikaroivan ruma, mutta hyväsydämisyytensä ja avarahenkisyytensä vuoksi rakastettava. Se on hänestä myös hyvin eheä filmi, jossa tyylilaji, ilmapiiri ja roolihenkilöt sopivat hyvin toisiinsa.*[[Video-opas|Video-oppaassa]]* vuodelta 1994 Harri Närhi luonnehti *Bagdad Caféta* paljon ymmärtäväksi ihmissuhdekomediaksi pakottoman rennosti läpi vietynä ja kirjoitti Jack Palancen tekevän siinä yhden parhaista rooleistaan. Närhi antoi elokuvalle täydet viisi tähteä.

Elokuvan tunnussävelmä, Bob Telsonin kirjoittama ”Calling You” oli parhaan laulun Oscar-palkintoehdokkaana.

## Näyttelijät

Lähde: 

## Lähteet
Brigitte Bierlein

**Brigitte Bierlein** (25. kesäkuuta 1949 Wien – 3. kesäkuuta 2024) oli itävaltalainen juristi ja poliitikko. Hän aloitti Itävallan perustuslakituomioistuimen puheenjohtajana 23. helmikuuta 2018. Hän toimi Itävallan liittokanslerina toukokuusta 2019 tammikuuhun 2020 ja johti Sebastian Kurzin hallituksen kaaduttua väliaikaista hallitusta. Hän oli ensimmäinen nainen Itävallan liittokanslerina.

Bierlein syntyi Wienissä 1949 virkamiehen ja taiteilijan perheeseen. Hän opiskeli oikeustiedettä ja valmistui Wienin yliopistosta tohtoriksi vuonna 1971.

Bierlein toimi valmistumisensa jälkeen yleisenä syyttäjänä ja työskenteli muun muassa Wienin syyttäjänvirastossa sekä oikeusministeriössä ja korkeimman oikeuden syyttäjänvirastossa.

Bierleinista tuli 2003 perustuslakituomistuimen varapuheenjohtaja. Puheenjohtajaksi hänet valittiin helmikuussa 2018, mutta jo 3. kesäkuuta 2019 hänet nimettiin Itävallan liittokansleriksi. Bierleinista tuli Itävallan väliaikaisen hallituksen johtaja, kun Kurzin hallitus kaatui epäluottamuslauseeseen niin sanotun Ibiza-tapauksen takia. Bierlein toimi ensimmäisenä naisena Itävallan liittokanslerina. Hän luovutti paikkansa seuraajalleen 7. tammikuuta 2020.

## Lähteet

## Aiheesta muualla
HK Dukla Michalovce

**HK Dukla Ingema Michalovce** on slovakialainen jääkiekkoseura Michalovcen kaupungista Košicen alueella. Joukkue pelaa Slovakian pääsarjassa Tipos Extraligassa. 

## Historia
Michalovcen jääkiekkoseura perustettiin vuonna 1974 VTJ Michalovcen nimellä. Ensimmäiset vuotensa se koostui lähinnä Tšekkoslovakian armeijan sotilaista. 1970- ja 80-luvuilla se koki kohtuullista menestystä Tšekkoslovakian jääkiekkoliigan alemmilla sarjatasoilla.

### Itsenäisessä Slovakiassa
Tšekkoslovakian jakautumisen jälkeen Michalovce liittyi Slovakian ensimmäiseen divisioonaan, jossa se sijoittui usein aivan kärkijoukkueiden taakse. Se pelasi useaan kertaan paikasta Extraligassa, mutta ei vielä tässä vaiheessa onnistunut.

2000-luvun alussa Michalovce ajautui taloudellisiin vaikeuksiin kun sen pääsponsori Siemens lopetti yhteistyön sen kanssa. Tämän myötä joukkue tippui ensimmäisestä divisioonasta kauden 2002/03 päätteeksi. Seuraavat viisi vuotta Michalovce viettikin Slovakian jääkiekon kolmannella sarjatasolla ilman mainittavaa menestystä. 

Seuran onni kääntyi vuonna 2008 kun sille löydettiin uusi sponsori. Samana vuonna se pystyi lunastamaan takaisin paikkansa ensimmäisessä divisioonassa vain noin 5000 eurolla kun Ružomberok jättäytyi pois kaudelta 2008/09.

### Extraligassa
Kausien 2012/13 ja 2013/14 ensimmäisen divisioonan finaalipaikat tuottivat viimein tulosta kun Michalovce nousi Extraligaan vuonna 2019. Seura saavutti tähän astisen historiansa parhaan tuloksen kun se voitti kauden 2020/21 jälkeen pronssia.

### Seuran vanhat nimet

* **VTJ Michalovce** (1974 – 1977)
* **Dukla Trenčín B** (1977 –  1978)
* **VTJ MEZ Michalovce** (1978 – 1991)
* **HC MEZ VTJ Michalovce** (1991 –  2000)
* **HK Dukla Michalovce** (2000 – 2017)
* **HK Dukla Ingema Michalovce** (2017–)

## Joukkue kaudella 2025–2026

### Valmennus & Joukkueenjohto
* **Päävalmentaja:** Juraj Faith 
* **Apuvalmentaja:** Ivan Boržík 
* **Apuvalmentaja:** Daniel Sedlák 
* **Maalivahtivalmentaja:** Peter Pútec 
* **Fysiikkavalmentaja:** Marcel Makovič 
* **Huoltopäällikkö:** Marek Jenčik 
* **Puheenjohtaja:** Marek Michajlo 
* **Urheilutoimenjohtaja:** Marek Mašlonka 

*Lähde: EliteProspects*

## Lähteet

## Aiheesta muualla
*Seuran kotisivut
Etelä-Tuusulan sosiaali- ja terveysasema

**Etelä-Tuusulan sosiaali- ja terveysasema** eli **Hyrylän sosiaali- ja terveysasema** on Tuusulan Hyrylän kunnanosassa toimiva kunnan pääterveysasema. 

Toimintansa kehittämiseksi Tuusulan terveysasemien kullekin asiakkaalle nimettiin hänen asioistaan vastaava yhteyshenkilö hoitotiimistä. Kun asiakas tuntee tarvitsevansa hoitoa, hän ottaa yhteyttä yhteyshenkilöönsä, jolloin asiakkaan tarpeista paremmin vastaava hoito päästään aloittamaan nopeammin. Tällä lähestymisellä on kiireettömän terveydenhoidon aiempi keskimäärin 28 vuorokauden jono saatu käytännössä poistettua jo alkuvuoden 2019 aikana. 

Etelä-Tuusulan terveysasema (Hyryläntie 13) palvelee akuuttipotilaita arkisin kello 8-16 (perjantaisin 8-15.30). Muina aikoina terveydenhuollon akuuteissa tilanteissa asukkaita palvelee Hyvinkään sairaalan yhteydessä toimiva Hyvinkää Akuutti (Sairaalankatu 1).

Etelä-Tuusulan terveysaseman palvelut ovat kuuluneet 1. tammikuuta 2019 lähtien Keski-Uudenmaan sote-kuntayhtymänä (Keusote) tunnetun usean kunnan yhteisen yhtymän vastuulle. Keusotessa ovat mukana Hyvinkää, Järvenpää, Mäntsälä, Nurmijärvi, Pornainen ja Tuusula.
 Vuoden 2023 alusta Keusoten alue muodostaa Keski-Uudenmaan hyvinvointialueen.

## Lähteet
Tohtori Becker

**Tohtori Becker** on David Hackelin kehittämä yhdysvaltalainen komediasarja, jota tehtiin vuosina 1998–2004. Siinä Ted Danson näyttelee Harvardin yliopistosta valmistunutta ja kaksi avioeroa kokenutta kärttyisää lääkäriä, joka pitää pientä vastaanottoa New Yorkin Bronxissa. Hänen baptistiuskoista vastaanottovirkailijaansa näyttelee Hattie Winston. Sarjaa tehtiin kuuden tuotantokauden aikana yhteensä 129 jaksoa.

## Lähteet